|  |
| --- |
| **Н А Р Е Д Б А *за условията и реда за разкопаване на елементите на техническата инфраструктура на Община РАДНЕВО***  **ГЛАВА ПЪРВА ОБЩИ ПОЛОЖЕНИЯ**Чл.1 С тази наредба се определят условията и реда за разкопаване на улични и тротоарни настилки, зелени площи и вътрешно квартални пространства при изграждане на нови мрежи, планови и аварийни ремонти и присъединявания на водоснабдителни, канализационни, енергоснабдителни, далекосъобщителни, газоснабдителни и други съоръжения – елементи на техническата инфраструктура. **ГЛАВА ВТОРА ИЗДАВАНЕ НА РАЗРЕШЕНИЕ ЗА РАЗКОПАВАНЕ РАЗДЕЛ ПЪРВИ ИЗДАВАНЕ НА РАЗРЕШЕНИЕ ЗА РАЗКОПАВАНЕ ПРИ ИЗГРАЖДАНЕ НА МРЕЖИ И СЪОРЪЖЕНИЯ НА ТЕХНИЧЕСКАТА ИНФРАСТРУКТУРА ПРИ НОВО СТРОИТЕЛСТВО, ПРИСЪЕДИНЯВАНЕ И ОСНОВЕН РЕМОНТ**Чл.2.(1). Разкопаването на уличните платна, алеи, тротоари, зелени площи и вътрешно квартални пространства се извършва въз основа на разрешение за строеж и разрешение за разкопаване, издадени от общинска дирекция ТСУИИК. При необходимост се издава и разрешение за извозване на земна маса. (2). За издаване на разрешението за разкопаване заинтересуваните физически или юридически лица подават: - Заявление по образец; - Копие от разрешението за строеж; - Схема за временна организация на движението /за първокласната улична мрежа/, съгласувана с Пътна полиция; - Проект за организация и изпълнение на строително-монтажни работи; - План-схема на разкопавания участък; - Документ за внесен депозит, съответстващ на стойността на възстановителните работи на обекта. (3). Депозитът се определя по цени, действащи в момента на издаване на разрешението и утвърдени от общинска администрация – Дирекция „ТСУИИК” по приложение 1 на настоящата наредба, които се актуализират ежегодно. (4). Разрешението за разкопаване се издава в седемдневен срок от подаване на заявлението. **РАЗДЕЛ ВТОРИ ИЗДАВАНЕ НА РАЗРЕШЕНИЕ ЗА РАЗКОПАВАНЕ ПРИ АВАРИЯ НА ТЕХНИЧЕСКАТА ИНФРАСТРУКТУРА**Чл.3.(1). Разкопаването на уличните платна, алеи, тротоари, зелени площи и вътрешно квартални пространства при отстраняване на аварии по елементи на техническата инфраструктура се извършва след разрешение, издадено от общинска дирекция „ТСУИИК”. (2). По смисъла на тази Наредба авария е непредвидено нарушение на техническата и технологична използваемост на обекта, изискващо незабавно извършване на ремонт. (3). Разрешението за разкопаване се издава въз основа на заявление по образец, като се прилагат следните документи: - Схема за временна организация на движението /за първокласната улична мрежа/, съгласувана с Пътна полиция; - План-схема на разкопавания участък; - Документ за внесен депозит, съответстващ на стойността на възстановителните работи на обекта, определена по размер по Приложение № 1 от тази Наредба. (4). Разрешението за разкопаване при авария се издава незабавно. Чл.4.(1). При повреди, които трябва да бъдат отстранени незабавно и в почивни, празнични дни и в извън работно време аварийните ремонти възложителят или експлоатационното дружество да започнат отстраняването след уведомяване на общинската администрация на E-mail адрес  Ilieva@obshtina.net . Ремонтните работи се извършват при спазване изискванията на чл.74 от ЗУТ. (2). В случаите по предходната алинея, лицата, извършили разкопавания при аварийни ремонти, подават в   ЦУИГ на Общината , в първия работен ден следните документи: - Заявление по образец; - План-схема на разкопавания участък; -Документ за внесен депозит, съответстващ на стойността на възстановителните работи на обекта, определена по размер по Приложение № 1 от тази Наредба. Дирекция „ТСУИИК” издава предписание със срок за извършване на възстановителните работи. **ГЛАВА ТРЕТА ВЪЗСТАНОВЯВАНЕ НА ТЕХНИЧЕСКАТА ИНФРАСТРУКТУРА**Чл.5. Лицата, извършили работи по смисъла на чл.1 от настоящата Наредба са длъжни да извършат за своя сметка необходимите възстановителни работи в срокове, определени от общинската администрация. Чл.6.(1). Възстановяването на изкопите по улици и асфалтирани алеи се извършва с инертни материали /баластра, чакъл, пясък и др./, като същите се уплътняват с пневматична трамбовка на пластове по 30 см, след което се полага асфалтова смес с дебелина равна на съществуващата настилка или от съществуващия тип /ако съществува такава/. (2). Възстановяването на пътната настилка да обхваща ширината на изкопа, увеличена с 30 см от двете страни. Допустими са неравности, не по-големи от 1 см, а за разкопавания с ширина по-голяма от 1.5 м – 0.6% от нея. Асфалтираният участък се окантва. Чл.7.(1). Възстановяването на тротоари и плочници се извършва с изкопаната почва, като насипа се уплътнява с пневматична трамбовка на пластове от 20 см и пясъчна основа. (2). Тротоарите се възстановяват с нови материали, съответстващи на съществуващата настилка. В случай, че тротоарът завършва с тревна или свободна площ, да се укрепва с градински бордюри. Чл.8. Възстановяването на зелените площи се извършва с изкопаната почва, като същата се трамбова на пластове до 20 см и се озеленява. **ГЛАВА ЧЕТВЪРТА КОНТРОЛ**Чл.9. Контролът по изпълнението на Наредбата се организира от Кмета на общината и упълномощените от него длъжностни лица. Чл.10.(1). Завършването на възстановителните работи в указания в разрешението за разкопаване или предписанието по чл.6 от Наредбата срок се установява с констативен протокол от Дирекция „ТСУИИК”, при спазване на разпоредбите в чл. 74 от ЗУТ. (2). Неизвършени или некачествено извършени възстановителни работи се отразяват в констативния протокол и се предписва срок за изпълнението им. Приемането на този вид работи се извършва по реда на предходната алинея. (3). Депозитът се връща след изтичане на 3-месечен изпитателен срок, който започва да тече от датата на констативния протокол за приемане на работите и след съставяне на Протокол за качество на възстановителните работи. 10% от депозита се задържа за отстраняване на скрити недостатъци в нормативно определените гаранционните срокове за съответния вид работи. (4). Депозитът не се връща при неизпълнено предписание, установено с констативен протокол. (5). Възложителят и експлоатационните дружества носят пълна имуществена отговорност за вреди, причинени при извършване на работите по смисъла на тази наредба.Чл.11. При необходимост качеството на възстановителните работи се установява от категоризирана строителна лаборатория. **ГЛАВА ПЕТА АДМИНИСТРАТИВНО-НАКАЗАТЕЛНИ РАЗПОРЕДБИ**Чл.12. Установяването на нарушенията по тази наредба, издаването, обжалването и изпълнението на наказателните постановления става по реда, определен от Закона за административните нарушение и наказания. Чл.13.(1). Актовете за установяване на нарушения и наказателните постановления се съставят от Кмета на Общината или упълномощени от него длъжностни лица. Чл.14.(1). За нарушаване на Наредбата се налагат глоби в размер от 1000 лв. до 5 000 лв. и се прилага чл.5 от същата.(2). Еднолични търговци и юридически лица, нарушили разпоредбите на тази Наредба се наказват с имуществена санкция в размер от 10 000 лв.  до 50 000 лева и се прилага чл.5 от същата. (3). Размерът на глобата и имуществената санкция се определя от според тежестта на нарушението и степента на вина на нарушителя. **ПРЕДХОДНИ И ЗАКЛЮЧИТЕЛНИ РАЗПОРЕДБИ**§1. Наредбата за условията и реда за разкопаване на елементите на техническата инфраструктура на община Раднево е приета от Общинския съвет с Решение №841 по Протокол №48 на заседанието от 29.06.2007 г. и влиза в сила от датата на приемане на решението. **ПРИЛОЖЕНИЕ № 1 Цени за определяне на депозита**1. Възстановяване на асфалтова настилка – 130 лв./кв.м 2. Възстановяване на тротоар от базалтови плочи – 40 лв./кв.м 3. Възстановяване на настилка от плочи на тревна фуга – 25 лв./кв.м 4. Възстановяване на бетонов бордюр – 25 лв./м 5. Възстановяване на зелени площи – 20 лв./кв.м |
|   |

**ПРЕДСЕДАТЕЛ**

**НА ОБЩИНСКИ СЪВЕТ  ГР.РАДНЕВО:.......................**

**/ Т. ГАНЧЕВ/**